Foto: AP Buyuk Britaniya bosh vaziri Tereza Mey o‘zining Birlashgan Millatlar Tashkiloti 73-Bosh assambleyasiga tashrifi davomida AQSh prezidenti Donald Tramp bilan Brexit masalasini muhokama qilish niyatida. Bu haqda Reuters Britaniya rasmiy shaxslariga asosan xabar bermoqda. Agentlik manbasining ta’kidlashicha, Brexit’dan keyin mamlakatlar o‘rtasidagi savdo aloqalari Tramp hamda Meyning muzokaralari mavzularidan biri bo‘ladi. Buyuk Britaniyaning Yevropa ittifoqi (YeI) tarkibidan chiqishi masalasidan tashqari, davlat rahbarlari kimyoviy qurol va xalqaro munosabatlar bo‘yicha ham muzokaralar o‘tkazadi. «Ularda Buyuk Britaniya va AQSh o‘rtasida bizning [Yevropa ittifoqidan] chiqishimizdan so‘ng erkin savdo to‘g‘risidagi yaxshi kelishuvga erishish g‘oyasi bor», - deya xulosa qilgan manba. Eslatib o‘tamiz, avvalroq Merkel Meyni ochiqchasiga haqorat qilgani xabar berilgandi.